ml en ml ml en ml ml ml ml ml ml ml ml ml ml ml ml ml ml ml ml ml en ml en ml en ml en ml en ml en ml en ml en ml en ml en ml en ml en ml en en ml en ml en ml en ml ml en ml ml en ml en ml en ml en ml ml ml ml ml en ml en en en ml en ml ml ml ml ml ml ml en ml en ml en ml en ml en ml ml ml ml ml ml ml en en ml en ml ml en ml en ml en ml en ml en ml ml ml en ml ml en ml ml en en ml en en en fi en ml ml ml en en en en ml cs cs cs en da cs en en cs cs en en en cs cs da en cs en en cs da en en en cs cs da en da cs en en cs da en en en de da en da cs en en cs cs en en en cs cs da cs en en en cs cs da en da en en cs cs en en en cs cs da en da cs en en cs da en en en cs cs da en da cs en en en
skip to main | skip to sidebar
കേരളത്തിലും ഇന്‍ഡ്യയിലും ലോകമെമ്പാടുമുള്ള സമകാലിക പ്രശ്നങ്ങളേക്കുറിച്ച് സമയം കിട്ടുമ്പോള്‍ എഴുതുന്നതാണിവിടെ കാണുന്നത്. ഇതു വായിക്കാന്‍ എല്ലാവര്‍ക്കും സ്വാഗതം. അഭിപ്രായങ്ങളും നിര്‍ദ്ദേശങ്ങളും സഹിഷ്ണുതയോടെ സ്വീകരിക്കുന്നതാണ്.
"അവനും", "അറബിപ്പയ്യനും", പിന്നെ പര്‍ദ്ദയിട്ട മുസ്ലിം പുരുഷന്‍മാരും.
പര്‍ദ്ദ എന്ന വാക്കിന്റെ അര്‍ത്ഥം മറ എന്നാണ്. മുസ്ലിം സ്ത്രീകള്‍ ശരീരം മറച്ചു നടക്കണം എന്ന നിര്‍ദ്ദേശമാണ്, പര്‍ദ്ദ എപ്പൊഴും ചര്‍ച്ചചെയ്യപ്പെടുന്നതിന്റെ കാരണം. മുഖം തുറന്നിട്ട പര്‍ദ്ദയാണോ വേണ്ടത് മുഖം മൂടിയുള്ള പര്‍ദ്ദയാണോ വേണ്ടത് എന്നതു സംബന്ധിച്ച് ഖുറാന്‍ നല്‍കുന്ന നിര്‍ദ്ദേശം ഇതാണ്.
59 അല്ലയോ പ്രവാചകാ, സ്വപത്നിമാരോടും പെണ്‍മക്കളോടും വിശ്വാസികളിലെ വനിതകളോടും അവരുടെ മുഖപടങ്ങള്‍ താഴ്ത്തിയിടാന്‍ പറയുക. അവര്‍ തിരിച്ചറിയപ്പെടുന്നതിനും ശല്യം ചെയ്യപ്പെടാതിരിക്കുന്നതിനും ഏറ്റവും ഉചിതമായത് അതത്രെ.
തലപോയാലും സത്യം മാത്രം പറയുന്ന മൌദൂദി എന്ന ഇസ്ലാമിക പണ്ധിതന്‍ ഇതിനു നല്‍കുന്ന വ്യാഖ്യാനം ഇതാണ്.
അതായത് ഉത്തരീയം ധരിച്ച്, അതിന്റെ അഞ്ചലം മേല്‍ഭാഗത്തുനിന്ന് തൂക്കിയിടട്ടെ. മറ്റൊരു ഭാഷയില്‍, മുഖം തുറന്നിട്ടു നടക്കരുത്.
ഇത് സ്ത്രീകള്‍ മുഖം മറയ്ക്കുന്നതിനേക്കുറിച്ചുള്ള പ്രശ്നം. മുസ്ലിം പുരുഷന്‍മാര്‍ മുഖം മറയ്ക്കുന്നതായി കേട്ടിട്ടില്ല. പക്ഷെ മാദ്ധ്യമങ്ങളില്‍ എഴുതുന്ന മുസ്ലിം പുരുഷന്‍മാര്‍ ഒരു മുഖം മൂടി അണിയുന്നുണ്ട്. മൊഹമ്മദ് മുഖം മൂടിയിരുന്നു എന്ന് ഖുറാനോ ഹദീസോ പറയുന്നില്ല. പക്ഷെ ഇസ്ലാമിന്റെ ആദ്യനൂറ്റാണ്ടില്‍ വരയ്ക്കപ്പെട്ട മൊഹമ്മദിന്റെ ചിത്രങ്ങള്‍ പലതും മുഖം മൂടി ഒരു തുണി ഇട്ടിരിക്കുന്ന രീതിയിലാണ്. അങ്ങനെയുള്ള ഒരു ചിത്രമാണു താഴെ.
അധ്യാപകന്റെ കൈവെട്ടിയ സംഭവം നടന്നപ്പോള്‍ എല്ലാ  മുസ്ലിങ്ങളും എഴുതിയത് ഇപ്രകാരം. പ്രവാചക നിന്ദ നടത്തിയ അധ്യാപകന്റെ കൈ വെട്ടിയതില്‍ പ്രതിക്ഷേധിക്കുന്നു. ഇത് വായിക്കുന്നവര്‍ക്ക്, പ്രവാചകനെ നിന്ദിച്ചാല്‍ ശിക്ഷിക്കേണ്ട എന്നാണു മുസ്ലിങ്ങളുടെ നിലപാടെന്നു തോന്നാം. ഇവിടെയാണു മുസ്ലിങ്ങളുടെ മുഖം മൂടി കടന്നു വരുന്നത്. പ്രവാചക നിന്ദ എന്നു  കേള്‍ക്കുമ്പോള്‍ ആരുടെ മനസിലും ആദ്യം വരുന്ന പേര്, സല്‍മാന്‍ റുഷ്ദിയുടേതാണ്. പ്രവാചകനെ നിന്ദിച്ചു എന്ന് ആരോപിച്ച് ഷിയ മുസ്ലിങ്ങളുടെ ആത്മീയാചാര്യനും   ഇറാനിലെ ഇസ്ലാമിക വിപ്ളവത്തിന്റെ നേതവുമായിരുന്ന അയത്തൊള്ള ഖൊമേനി അദ്ദേഹത്തെ  വധിക്കാന്‍ ഫത്വ ഇറക്കിയത് ആരും മറന്നിട്ടുണ്ടാകില്ല. മൊഹമ്മദിനെ കഥാപാത്രമാക്കി കാര്‍ട്ടൂണ്‍ വരച്ച ഒരു കര്‍ട്ടൂണിസ്റ്റിനും സമാന ഗതി നേരിടേണ്ടി വന്നു. ഇസ്ലാമിക ചരിത്രം പറയുന്നത് മൊഹമ്മദിനെ നിന്ദിക്കുന്നവരെ അതി ക്രൂരമായി ശിക്ഷിക്കണം എന്നു തന്നെയാണ്.
ജോസഫ് സാര്‍ എഴുതിയ ചോദ്യപേപ്പര്‍ പ്രകടമായ പ്രവാചക നിന്ദയാണെന്നതില്‍ ഇസ്ലാമിസ്റ്റുകള്‍ക്ക് രണ്ടു പക്ഷമില്ല. അവര്‍ അത് എല്ലാ വേദികളിലും പറഞ്ഞിട്ടുമുണ്ട്.
പ്രവാചക നിന്ദ ആരോപിക്കുന്ന ചോദ്യം ഇതാണ്.
താഴെക്കൊടുത്തിരിക്കുന്ന ഗദ്യഭാഗത്തിന് ഉചിതമായ ചിഹ്നങ്ങള്‍ ചേര്‍ത്തെഴുതുക.
മുഹമ്മദ് ഒരു അയില അതു മുറിച്ചാല്‍ എത്ര കഷണമാണ്
ദൈവം മൂന്നു കഷണമാണെന്ന് എത്ര തവണ പറഞ്ഞിട്ടുണ്ടെടാ നായേ
ഇതിനെ ഇസ്ലാമുമായും അതിന്റെ പ്രവാചകനുമായും  ബന്ധിപ്പിക്കുന വസ്തുത ഇതിലുപയോഗിച്ച രണ്ട് വാക്കുകളാണ്. പടച്ചോനേ എന്നും. മൊഹമ്മദ് എന്നും. തീവ്രമുസ്ലിങ്ങളുടെ ശാഠ്യമിതാണ്. പടച്ചോനേ എന്ന് മുസ്ലിങ്ങളാണു  സാധാരണ ഉപയോഗിക്കാറുള്ളത്. അതു കൊണ്ട് ആരു പടച്ചോനേ എന്നു വിളിച്ചാലും അത് അള്ളായേയാണ്. അള്ളാ എല്ലാ മൊഹമ്മദുമാരോടും സംസാരിച്ചു എന്ന് ഖുറാന്‍ പറയുന്നില്ല. ഒരേയൊരു മൊഹമ്മദിനോടാണു സംസാരിച്ചത്. അതു കൊണ്ട് ചോദ്യപ്പേപ്പറിലെ മൊഹമ്മദ് മുസ്ലിം പ്രവാചകനായ മൊഹമ്മദ് തന്നെ.
ഇനി ചോദ്യപ്പേപ്പറിന്റെ ചരിത്രത്തിലേക്ക് അല്‍പ്പം. മഹാത്മ ഗാന്ധി സര്‍വകലാശാല മലയാളം ബിരുദബിരുദാനന്തര വിദ്യാര്‍ഥികള്‍ക്ക് പഠിക്കാന്‍  നല്‍കിയ പുസ്തകങ്ങളില്‍ ഒരെണ്ണമാണ്, തിരക്കഥകളുടെ രീതി ശാസ്ത്രം എന്നത്. അതിലെ ഒരധ്യായമായ തിരക്കഥ - ഒരു വിശ്വാസിയുടെ കണ്ടെത്തലുകള്‍ എഴുതിയത് പി റ്റി കുഞ്ഞുമൊഹമദ് എന്ന മറ്റൊരു മൊഹമ്മദും. ആ ലേഖനത്തിലെ   ഒരു ഭാഗം ഇങ്ങനെ.
വീണുകിട്ടുന്ന ഫോം പലപ്പോഴും ജീവിതത്തില്‍ നിന്നു തന്നെ കിട്ടുന്നതാണ്. ഗര്‍ഷോമില്‍ കഥാനായകന്‍ ദൈവവുമായിട്ട് സംസാരിക്കുന്ന ഒരു രംഗമുണ്ട്. ഈ ഫോം എനിക്ക് വീണുകിട്ടിയത് ഇങ്ങനെയാണ്; എന്റെ നാട്ടില്‍ ഒരു ഭ്രാന്തനുണ്ട്, ഈ ഭ്രാന്തന്‍ സ്ഥിരമായി ഒറ്റയ്ക്കിരുന്ന് ദൈവത്തെ വിളിക്കും. "പടച്ചോനേ"... "പടച്ചോനേ"... ദൈവത്തിന്റെ മറുപടി "എന്താടാ നായിന്റെ മോനേ"... എന്നാണ്. ഇദ്ദേഹം ചോദിക്കുന്നു ഒരു അയില, അത് മുറിച്ചാല്‍ എത്ര കഷണമാണ്? ദൈവത്തിന്റെ മറുപടി: (ദൈവം ഇദ്ദേഹം തന്നെയാണ്) "3 കഷണമാണെന്ന് നിന്നോട് എത്ര തവണ പറഞ്ഞിട്ടുണ്ട് നായേ"... ഈ രീതിയാണ് ദൈവവുമായിട്ട് സംവദിക്കാന്‍ ഞാന്‍ ഉപയോഗിച്ചത്. ഇങ്ങനെ ജീവിതത്തില്‍ നിന്ന് തന്നെയാണ് നമുക്ക് ഫോം കിട്ടുന്നത്. ജീവിതത്തില്‍ നിന്നാണ് സിനിമ ഉണ്ടാവുന്നത്. എന്റെ ജീവിതത്തോടുള്ള എന്റെ സമീപനമാണ് എന്റെ സിനിമ
പടച്ചോന്‍ എന്ന മുസ്ലിം വാദം ഇവിടെ പ്രയോഗിച്ചാല്‍ എങ്ങനെയിരിക്കുമെന്ന് നോക്കാം. ഭ്രാന്തന്‍ പടച്ചോനേ എന്നു വിളിക്കുന്നത് അള്ളായെ തന്നെയാണല്ലോ. അള്ളാ തിരിച്ചു നായിന്റെ മോനേ എന്നു പ്രതികരിക്കുന്നു. മൊഹമ്മദിനെ അള്ളാ നായിന്റെ മോനേ എന്നു വിളിച്ചപ്പോള്‍ മുസ്ലിങ്ങള്‍ക്കുണ്ടായ നാണക്കേട് എന്തു കൊണ്ട് അതേ അള്ളാ ഒരു ഭ്രാന്തനെ നായിന്റെ മോനേ എന്നു വിളിച്ചപ്പോള്‍ ഉണ്ടായില്ല? ഇവിടെയാണു മുസ്ലിം പുരുഷന്‍മാരുടെ മുഖം മൂടിയിട്ട പര്‍ദ്ദ കടന്നു വരുന്നത്.
പി റ്റി കുഞ്ഞുമൊഹമ്മദ് അള്ളായെ അധിക്ഷേപിച്ചു എന്ന് ഒരു മുസ്ലിമും പരിതപിച്ചു കണ്ടില്ല.
ഈ പുസ്തകം വിദ്യാര്‍ഥികള്‍ക്ക് പഠിക്കാന്‍ നിര്‍ദ്ദേശിച്ചത് ജോസഫ് സാറോ അദ്ദേഹം ​ജോലി ചെയ്ത ന്യൂമാന്‍ കോളേജോ അല്ല. മഹാത്മ ഗാന്ധി സര്‍വകലാശാലയിലെ സെനറ്റും സിന്‍ഡിക്കേറ്റും വൈസ് ചാന്‍സലറുമടങ്ങിയ അതി വിദ്ഗദ്ധരാണ്. മന്ത്രി എം എ ബേബിയുടെ  കീഴിലുള്ള ഒരു സ്ഥാപനത്തിലെ മേധാവികളാണ്, ഈ പുസ്തകം തെരഞ്ഞെടുത്തത്. അധ്യാപകന്‍ ചെയ്തത് മഠയത്തരം എന്നു പറഞ്ഞ ബേബിക്ക് തന്റെ കീഴിലുള്ള സര്‍വകലാശാല ചെയ്തത് മഠയത്തരമാണെന്നു പറയാനുള്ള വിവേകമുണ്ടായില്ല.
ന്യൂമാന്‍ കോളേജ് അധികാരികള്‍ മൊഹമ്മദിനെ നിന്ദിക്കാന്‍ ഗൂഡാലോചന നടത്തി എന്നാരോപിക്കുന്ന ആരും മേല്‍പ്പറഞ്ഞവര്‍ ഒക്കെ അള്ളായെ നിന്ദിക്കാന്‍ ഗൂഡാലോചന നടത്തി എന്നാരോപിക്കുന്നില്ല. അതിന്റെ കാരണം മുസ്ലിങ്ങള്‍ മൊഹമ്മദിന്റെ കാലം മുതലെ അണിയുന്ന മുഖം മൂടിയാണ്.
മൊഹമ്മദിനെ നിന്ദിച്ചവരുടെ കൈ വെട്ടിയ മഹാന്‍മാര്‍ എന്തേ അള്ളായെ നിന്ദിച്ച കുഞ്ഞുമൊഹമ്മദിന്റെ കഴുത്ത് വെട്ടിയില്ല? അള്ളായേക്കാളും വലിയ സൂപ്പര്‍ അള്ളായാണോ മൊഹമ്മദ്? ആണെന്നാണ്, മുസ്ലിങ്ങളില്‍ മിക്കവരുടെയും നിലപാട്. പക്ഷെ മുസ്ലിങ്ങള്‍ നടത്തുന്ന പ്രവാചക നിന്ദയുടെ  നേരെ ഇവര്‍ കണ്ണടക്കും.
അക്ബര്‍ എന്ന മുസ്ലിം പണ്ധിതന്‍ മൊഹമ്മദിനെ വിളിച്ച പേരുകളാണ്, അവന്‍ എന്നും അറബി പയ്യന്‍ എന്നും. ഇസ്ലാമിനെ നിന്ദിച്ചു എന്ന പേരില്‍ പിറന്ന നാടുവിട്ടോടേണ്ടി വന്ന തസ്ലീമ നസ്രീനെ അവര്‍ എന്ന ബഹുമാന സൂചകമായി അഭിസംബോധന ചെയ്ത അക്ബര്‍ എന്ന തീവ്ര മുസ്ലിമിനു മൊഹമ്മദിനെ അവന്‍ എന്നും പയ്യന്‍ എന്നും അഭിസംബോധന ചെയ്യാം. അപ്പന്‌ അടുപ്പിലുമാകാമല്ലോ? "തിരുദൂദരെ" പര്‍ദ്ദയിട്ട മുസ്ലിം പുരുഷന്‍മാര്‍ പല ഓമന പേരുകളിലും വിളിക്കുന്ന പൊറാട്ടു നാടകം ഇവിടെ കാണാം.മൊഹമ്മിനെ ഒരമുസ്ലിം അവന്‍ എന്ന് വിളിച്ചാല്‍ എല്ലാ തീവ്രവാദികളും ഏക സ്വരത്തില്‍ വിളിച്ചു കൂവും പ്രവാചക നിന്ദ.
അധ്യാപകന്റെ കൈ വെട്ടിയതിനെ വിശകലനം ചെയ്ത് കേരളീയ സമൂഹത്തിനു മുന്നറിയിപ്പു നല്‍കുന്ന നല്ല ഒരു ലേഖനമാണ്, ബിജു കുമാറിന്റെ ഈ കൈവെട്ടല് അര്ഹിക്കുന്നതു തന്നെ എന്നത്. അതില്‍ ഒരു മുസ്ലിമിന്റേതായി വന്ന അഭിപ്രായമാണു താഴെ.
പിന്നെ, ഈ ലേഖനത്തിന്റെ തല വാചകം ഇന്നത്തെ മാദ്ധ്യമ ലോകത്തിന്റെ തനി പകര്‍പ്പാണ്. ഒപ്പം ചേര്‍ത്ത ചിത്രവും.. കാരണം ഈ തല വാചകം ഒരു ചതിയാണ്..ഇത് തന്നെയാണ് ഇവിടുത്തെ എല്ലാ മാദ്ധ്യമങ്ങളും തുടരുന്നത്. ആളെ കൂട്ടാനുള്ള തന്ത്രങ്ങള്‍...വായിപ്പിക്കാന്‍ പ്രേരിപ്പിക്കുന്ന തല വാചകങ്ങള്‍.... ഫയറുകളും ക്രൈമുകളും നമ്മുടെ തലക്കും നാമറിയാതെ പിടിച്ചു പോയതിന്റെ ലക്ഷണങ്ങള്‍ അല്ലെ?
ഈ കൈ വെട്ടല്‍ പ്രവാചകനിന്ദ നടത്തിയ വ്യക്തി അര്‍ഹിക്കുന്നതാണ്‌ എന്നത് തീവ്രവാദി മുസ്ലിങ്ങളുടെ മനസില്‍ ഉള്ള അഭിപ്രായമാണ്. അത് മറ്റൊരാള്‍ എഴുതുമ്പോള്‍ തറക്കുന്നത് ആ മനസുകളിലും. അതിന്റെ വൈക്ളബ്യം മാറ്റാനാണീ അഭിപ്രായവും.
എം എം അക്ബര്‍ എന്ന തീവ്ര മുസ്ലിമെഴുതിയ ഒരു പുസ്തകത്തിന്റെ പുറം ചട്ടയാണു താഴെ.
ഈ പുസ്തകത്തേപ്പറ്റി തീവ്ര മുസ്ലിങ്ങളായ പലരുമെഴുതിയതിപ്രകാരം.  ബൈബിളില്‍ പറഞ്ഞിരിക്കുന്ന കാര്യങ്ങള്‍ മാത്രമേ അക്ബര്‍ ആ പുസ്തകത്തില്‍ എഴുതിയിട്ടുള്ളു . അതിന്റെ തല വാചകം ചതിയാണെന്ന് മിക്ക മുസ്ലിങ്ങള്‍ക്കും തോന്നിയിട്ടില്ല ഇതു വരെ. ഒന്നോ രണ്ടോ പേര്‍ മറിച്ചൊരഭിപ്രയം എഴുതിയത് വായിച്ചിരുന്നു. ഇക്കാര്യത്തിലും പല തീവ്ര മുസ്ലിങ്ങളും പര്‍ദ്ദയണിഞ്ഞിരിക്കുകയാണ്. അകബ്റിന്റെ അമ്പ് ക്രിസ്ത്യാനികളുടെ മനസില്‍ തറച്ചപ്പോള്‍ ഉണ്ടാകാത്ത ഇണ്ടലാണ്, ബിജുകുമാറിന്റെ അമ്പ് മുസ്ലിങ്ങളുടെ മനസില്‍ തറക്കുമ്പോഴുണ്ടാകുന്നത്.
ചില ഭീകരമുസ്ലിങ്ങള്‍ കട്ടറബികളുടെ ശിക്ഷാരീതി നടപ്പാക്കേണ്ടി വന്നു ചിലരുടെ അടഞ്ഞ കണ്ണു തുറക്കാന്‍.
ഇതൊക്കെ മുസ്ലിങ്ങളുടെ പ്രതികരണങ്ങള്‍. മുസ്ലിങ്ങളല്ലാത്ത പലരുമിതേപ്പറ്റി പ്രതികരിച്ചിട്ടുണ്ട്. അതില്‍ ശ്രദ്ധേയമായ ഒരു  പ്രതികരണമാണ്‌ ശാന്താ കാവുമ്പായി എന്ന അധ്യാപികയുടേത്.
ശ്രീമതി ശാന്ത കാവുമ്പായി എഴുതുന്നു.
ഇതൊക്കെ മാറ്റി വെച്ചാലും അധ്യാപകന്‍ ഒരിക്കലും വിദ്യാര്‍ഥികളുടെ മുന്നിലിട്ടു കൊടുക്കാന്‍ പാടില്ലാത്ത രണ്ടു പദങ്ങളുണ്ട് അവിടെ. ദൈവം മനുഷ്യനെ നായെന്നും നായിന്‍റെ മോനെന്നും വിളിക്കുന്നു.
തന്നെ നിന്ദിക്കുന്നവരെ ശിക്ഷിക്കാന്‍ കുറേപ്പേരെ ദൈവം നിയോഗിച്ചിട്ടുണ്ടെന്നും അവര്‍ സഹായിച്ചില്ലെങ്കില്‍ ദൈവത്തിന്റെ നിലനില്‍പ്പ്‌ തന്നെ അപകടത്തിലാവും എന്നു തോന്നുന്നല്ലോ.ഇത്ര ദുര്‍ബ്ബലനായ ഒരു ദൈവത്തെ ആരാധിക്കാന്‍ എനിക്കാവില്ല.എന്റെ ദൈവം കുറെ അംഗരക്ഷകരുടെ നടുവില്‍ നില്‍ക്കുന്നവനല്ല.എന്റെ ആരാധനക്കര്‍ഹനായ ദൈവം ആര് തെറി വിളിച്ചാലും അലിഞ്ഞു പോകുന്നവനുമല്ല.അതുകൊണ്ട് ആരൊക്കെ ആരാധിക്കുന്നു,ആരൊക്കെ നിന്ദിക്കുന്നു എന്നു നോക്കേണ്ട കാര്യമേ ഇല്ല.
ടീച്ചറുടെ നയം വ്യക്തമാണ്. സ്വന്തം ദൈവത്തെ ആരു നിന്ദിച്ചാലും ടീച്ചര്‍ക്കൊന്നുമില്ല. ടീച്ചറുടെ ദൈവം ഏതെന്നെനിക്കറിയില്ല.പക്ഷെ ആ ദൈവം നായെന്നും നായിന്റെ മോനെന്നും ആരെയെങ്കിലും വിളിച്ചാലും ടീച്ചറുടെ ധാര്‍മ്മിക രോഷം സുഖമായി ഉറങ്ങും. പക്ഷെ മുസ്ലിം ദൈവത്തെ ഒരു ക്രിസ്ത്യാനി നിന്ദിച്ചപ്പോള്‍ ടീച്ചറുടെ ധാര്‍മ്മികത സട കുടഞ്ഞെഴുന്നേറ്റു. പിന്നെ ഒരു ഗീതോപദേശം നടത്താതെ തരമില്ലല്ലോ? വിളിച്ചയാള്‍ അധ്യാപകനായാല്‍ പ്രത്യേകിച്ചും.
അധ്യാപകരെ ഏറെ പുകഴ്ത്തുന്ന ടീച്ചര്‍ ജോസഫ് എന്ന അധ്യാപകന്‍ കുട്ടികളുടെ മതം മനസില്‍ വച്ചു കൊണ്ടാണ്, ചോദ്യപ്പേപ്പര്‍ തയ്യാറാക്കിയത് എന്നു പറയുമ്പോള്‍ ടീച്ചറുടെ അധ്യാപക മഹത്വത്തിന്റെ മുഖം മൂടി അഴിഞ്ഞു വീഴുന്നു. സര്‍വകലാശാല നിര്‍ദ്ദേശിക്കുന്ന പുസ്തകം എന്തിനു വേണ്ടിയാണെന്നറിയാന്‍ വയ്യാത്ത ഒരാളാണോ ഈ അധ്യാപിക? അധ്യാപകനു ശിക്ഷ വിധിച്ചവരേപ്പോലും മനസിലാക്കാന്‍ സാധിച്ച ഈ അധ്യാപികക്ക് പ്രത്യക്ഷത്തില്‍ ദൈവ നിന്ദയുള്ള ഒരു പുസ്തകം എഴുതിയ ആളെയും അത് നിര്‍ദ്ദേശിച്ച സര്‍വകലാശാലയേയും പരാമര്‍ശിക്കാതെ, ഭ്രാന്തനു പകരം മൊഹമ്മദ് എന്ന പേരു ചേര്‍ത്ത അധ്യാപകനു മാത്രം അധ്യാപനത്തിന്റെ മഹത്വം ഉപദേശിക്കുന്നത് സംശയത്തിന്റെ നിഴലില്‍ നിറുത്തേണ്ടി വരുന്നു.
അരോപിക്കപ്പെടുന്ന ദൈവ നിന്ദ നടത്തിയത് ജോസഫ് സാറല്ല, പി റ്റി കുഞ്ഞുമൊഹമ്മദാണെന്ന അടിസ്ഥാന വിവരം ഒരധ്യാപികയായ ശ്രീമതി ശാന്തക്കില്ലാതെ പോയത് അത്ഭുതം ഉളവാക്കുന്നു. എന്തുകൊണ്ട് ദൈവ നിന്ദ നടത്തിയ കുഞ്ഞുമൊഹമ്മദിന്റെ കൈ വെട്ടാനോ കഴുത്തു വെട്ടാനോ ആരും തയ്യാറായില്ല എന്നു ചോദിക്കാന്‍ ടീച്ചറിന്റെ മുഖം മൂടിയിട്ട നാവിനാകുന്നില്ല. ഒരാള്‍ തെറ്റു ചെയ്‌താല്‍ ശിക്ഷിക്കാന്‍ ഒരു നിയമ വ്യവസ്ഥ നമുക്കുണ്ട്. എന്നു പറയുമ്പോള്‍ ഇപ്പോള്‍ ശിക്ഷിക്കാനിറങ്ങിയവര്‍ ആ വ്യവസ്ഥ അംഗീകരിക്കാന്‍ തയ്യറല്ല എന്ന സാമാന്യവിവരം ടീച്ചര്‍ക്കില്ലാതെ പോകുന്നു. ഇതൊന്നും പറയാതെ ടീച്ചര്‍ നടത്തുന്ന സാരോപദേശം ഒരധ്യാപികക്കു യോജിച്ചതല്ല. ടീച്ചറുടെ വിലാപം, പ്രവാചകനിന്ദ നടത്തിയ അധ്യാപകന്റെ കൈ വെട്ടിയതില്‍ പ്രതിക്ഷേധിക്കുന്നു എന്നു പറയുന്ന മുസ്ലിങ്ങളുടെ നിലപാടില്‍ നിന്നും ഏറെ വിഭിന്നമല്ല.
ഇനി ഒരു സാങ്കല്‍പിക ചോദ്യം ചോദിക്കാം. പി റ്റി കുഞ്ഞ് മൊഹമ്മദിന്റെ
ദൈവം എന്താടാ നായിന്റെ മോനേ
ഭ്രാന്തന്‍  ഒരു അയില അതു മുറിച്ചാല്‍ എത്ര കഷണമാണ്
ദൈവം മൂന്നു കഷണമാണെന്ന് എത്ര തവണ പറഞ്ഞിട്ടുണ്ടെടാ നായേ
എന്ന ലേഖനഭാഗം അതേ പോലെ പകര്‍ത്തുകയാണ്‌ ജോസഫ് സാര്‍ ചെയ്തിരുന്നതെങ്കിലോ? ഇപ്പോള്‍ ബഹളമുണ്ടാക്കിയ മുസ്ലിങ്ങള്‍ നിശബ്ദരായിരിക്കുമായിരുന്നോ? പടച്ചോന്‍ എന്ന മുസ്ലിം ദൈവം ഒരാളെ നായിന്റെ മോനേ എന്നു വിളിക്കുന്നത് ദൈവ നിന്ദയല്ലേ? ആ ദൈവ നിന്ദക്ക് ആരുടെ കൈ വെട്ടുമായിരുന്നു? അതെഴുതിയ പി റ്റി കുഞ്ഞുമൊഹമ്മദിന്റെയോ? ഭ്രാന്തന്‍ എന്ന പ്രയോഗം മാറ്റി മൊഹമ്മദ് എന്ന പേരു നല്‍കിയത് പ്രവാചകനിന്ദയാണെന്നു ശഠിക്കുന്ന മുസ്ലിങ്ങളില്‍ നിന്നും ഒരുത്തരം പ്രതീക്ഷിക്കുന്നു.
കുറഞ്ഞ പക്ഷം പി റ്റി കുഞ്ഞുമൊഹമ്മദ് ചെയതത് ദൈവ നിന്ദയാണെന്നെങ്കിലും പറയുമോ? ആരെ നിന്ദിക്കുന്നതാണ്‌ ഗൌരവമുള്ളത്? അള്ളായെന്ന മുസ്ലിം ദൈവത്തേയോ ആള്ളായുടെ പ്രവാചകനെന്നു മുസ്ലിങ്ങള്‍ വിശ്വസിക്കുന്ന മൊഹമ്മദിനെയോ?
Posted by kaalidaasan at 18:27 17 comments: Links to this post
Email ThisBlogThis!Share to TwitterShare to FacebookShare to Pinterest
Thursday, 5 August 2010
മുസ്ലിം തീവ്രവാദം വളര്‍ത്തിയത് ഇന്‍ഡ്യയിലെ രാഷ്ട്രീയക്കാരോ?
മുസ്ലിങ്ങളുടെ പിന്നോക്കാവസ്ഥക്കും അവര്‍ തീവ്രവാദത്തിലേക്ക്  പോയതിനു ഉത്തരവാദികള്‍ ഇന്‍ഡ്യയിലെ രാഷ്ട്രീയക്കാരാണെന്ന് പലരും വാദിച്ചു കാണാറുണ്ട്. എന്തോ എനിക്കതിനോട് യോജിക്കാനാകുന്നില്ല. ഇപ്പോള്‍ ലോകത്തിന്റെ മിക്കഭാഗത്തും മുസ്ലിം തീവ്രവാദികളുണ്ട്. അമേരിക്കയിലും ഇംഗ്ളണ്ടിലും സ്പെയിനിലും റഷ്യയിലും ചൈനയിലും, ഫിലിപ്പീന്‍സിലുമൊക്കെ അവര്‍ ആക്രമണം നടത്തിയിട്ടും ഉണ്ട്. മുസ്ലിം രാജ്യങ്ങളായ ഈജിപ്റ്റിലും, സൌദിയിലും, ഇറാക്കിലും, പാകിസ്ഥാനിലും, അഫ്ഘാനിസ്ഥാനിലും ഒക്കെ അവര്‍ തുടര്‍ച്ചയായി ബോംബ് സ്ഫോടനങ്ങള്‍ നടത്തുന്നു. ഇതിനൊക്കെ പിന്നില്‍ ഇന്‍ഡ്യയിലെ രാഷ്ട്രീയക്കാരാണെന്നു പറയാന്‍ എനിക്ക് ബുദ്ധിമുട്ടുണ്ട്. ഇതിനെയെല്ലാം കോര്‍ത്തിണക്കുന്ന ഏക കണ്ണി ഇസ്ലാം മാത്രമാണ്. സുന്നി മുസ്ലിങ്ങള്‍ ഷിയ മുസ്ലിങ്ങളെ പ്രര്‍ത്ഥനാലയത്തില്‍ വച്ചു പോലും  വധിക്കുന്നത് ഒരു രാഷ്ട്രീയ കാരണത്താലുമല്ല. ഇസ്ലാമിലെ അടിസ്ഥാന സ്വഭാവമായ അസഹിഷ്ണുതയും വെറുപ്പും മാത്രമാണതിനു പിന്നില്‍. ഒരേ ദൈവത്തിലും പ്രവാചകന്‍മാരിലും വിശ്വസിക്കുകയും, ഒരേ പ്രാത്ഥന ഉരുവിടുകയും ചെയ്യുന്നവര്‍ പരസ്പരം കടിച്ചു കീറുന്നതിനു മടിയില്ലെങ്കില്‍, മറ്റ് വിശ്വസികളെ കൊല്ലുന്നതൊക്കെ ഇവര്‍ക്ക് നിസാര കാര്യമാണ്. അള്ളായെ പ്രീതിപ്പെടുത്താന്‍ മെക്കയില്‍ ലക്ഷക്കണക്കിനു ജീവികളെ കഴുത്തറുക്കുന്നതു പോലെതന്നെയാണ്‌ മനുഷ്യ ജീവികളുടെ കൈ വെട്ടുന്നതും കാലു വെട്ടുന്നതും കഴുത്തു വെട്ടുന്നതും.
ഈ വിഷയത്തില്‍ രഷ്ട്രീയക്കാരെ മാത്രം കുറ്റപ്പെടുത്തുന്നതില്‍ വലിയ കാര്യമില്ല. ജമായത്തേ ഇസ്ലാമിയും, എന്‍ ഡി എഫും, മദനിയുമൊക്കെ മുഖം മൂടി ഇട്ടു വന്നപ്പോള്‍ അവരെ ചിലരൊക്കെ തെറ്റിദ്ധരിച്ചു എന്നത് ശരിയാണ്. ഇടതുപക്ഷം അതില്‍ വീണത് അവരുടെ ഏറ്റവും വലിയ പാളിച്ചയാണെന്നു പറയാം. മദനിയുമായി കൂടിയതിന്റെ ഫലം അവര്‍ അനുഭവിച്ചു. അതു കൊണ്ട് ജമായത്തിനേയും പോപ്പുലര്‍ ഫ്രണ്ടിനെയും തള്ളിപ്പറയാന്‍ അവര്‍ക്ക് സാധിക്കുന്നു. പക്ഷെ മുസ്ലിം ലീഗും കോണ്‍ഗ്രസും വളരെ അപകടകരമായ നിലപാടാണെടുക്കുന്നത്.
മുസ്ലിങ്ങളുടെ ഇന്നത്തെ പിന്നാക്കാവസ്ഥക്കു കാരണം രാഷ്ട്രീയക്കാരാണെന്നും അവര്‍ തീവ്രവാദത്തിലേക്ക് തിരിഞ്ഞത് ഈ പിന്നാക്കാവസ്ഥ കാരണമാണെന്നെനും വ്യാഖ്യാനിച്ചു കാണാറുണ്ട്. അതും ഒട്ടും അടിസ്ഥാനമില്ലാത്ത സംഗതിയായേ എനിക്ക് തോന്നിയിട്ടുള്ളു.
സ്വതന്ത്ര്യം കിട്ടിയ സമയത്ത് ഇന്‍ഡ്യയിലെ എല്ലാ മത ന്യൂനപക്ഷങ്ങളും ഭൂരിപക്ഷ മതത്തിലെ ഭൂരിഭാഗം പേരും ഏതാണ്ട് സമാന സാഹചര്യത്തിലാണു ജീവിച്ചിരുന്നത്. കേരളത്തില്‍ ക്രിസ്ത്യാനികളും മുസ്ലിങ്ങളും തമ്മില്‍ അന്ന് സാമൂഹ്യപരമായി വലിയ അന്തരം ഉണ്ടായിരുന്നില്ല. പക്ഷെ ക്രിസ്ത്യാനികള്‍ ആധുനിക വിദ്യാഭ്യാസത്തിനു പ്രാമുഖ്യം കൊടുക്കുകയും മത വിദ്യാഭ്യസം താഴ്ന്ന തലത്തില്‍ നിറുത്തുകയും ചെയ്തു. മുസ്ലിങ്ങള്‍ മദ്രസ വിദ്യാഭ്യാസത്തിന്‌ ആധുനിക വിദ്യാഭ്യാസത്തേക്കാള്‍ പ്രാമുഖ്യം കൊടുത്തു. അവരുടെ നേതാക്കളില്‍ പലരും ആധുനിക വിദ്യാഭ്യാസത്തെ ഭയപ്പെടുകയും ചെയ്തു. വിദ്യാഭ്യാസ രംഗത്ത് ക്രിസ്ത്യാനികള്‍ മുന്നേറിയപ്പോള്‍ മുസ്ലിങ്ങള്‍ പിന്നാക്കം പോയി. ഏതോ ഒരു മുസ്ലിം ഒരു ബ്ളോഗില്‍ പരാതി പറഞ്ഞതിപ്രകാരം. ഭരണ രംഗത്തു പോലും ക്രിസ്ത്യാനികള്‍ ആധിപത്യം നേടുന്നു എന്ന്. അതവര്‍ വിദ്യാഭ്യാസം നേടിയതു കൊണ്ടാണ്. ഭൂരിഭാഗം ക്രിസ്ത്യനികള്‍ക്കും സംവരണത്തിന്റെ അനുകൂല്യമില്ല. കഴിവുണ്ടായിട്ടു തന്നെയാണവര്‍ വിജയം നേടിയത്. സംവരണത്തിന്റെ ആനുകൂല്യമുണ്ടായിട്ടും മുസ്ലിങ്ങള്‍ക്ക് പ്രമുഖ സ്ഥാനങ്ങളില്‍ എത്തിപ്പെടാന്‍ സാധിക്കാത്തത് അവരുടെ തന്നെ കുറവു കൊണ്ടാണെന്നേ മനസിലാക്കാന്‍ പറ്റൂ. അതിനു മറ്റാരെയും പഴി പറഞ്ഞിട്ടു കാര്യമില്ല. ആധുനിക വിദ്യാഭ്യാസം നേടിയപ്പോള്‍ ക്രിസ്ത്യാനികള്‍ ലോക കാര്യങ്ങളേക്കുറിച്ചും മറ്റ് മതങ്ങളേക്കുറിച്ചും കൂടുതല്‍ അറിവു നേടി. അതുകൊണ്ട് അവര്‍ ഭൂരിഭാഗം പേരും സങ്കുചിതത്വം വെടിഞ്ഞു. കേരളത്തില്‍ സാമൂഹിക രംഗത്ത് പക്ഷെ മുസ്ലിങ്ങള്‍ ഒറ്റപ്പെട്ടിരുന്നില്ല. മറ്റ് മലയാളികളേപ്പോലെ തന്നെ അവര്‍ ജീവിച്ചു.
കേരളത്തിനു പുറത്തെ സ്ഥിതി വ്യത്യസ്ഥമായിരുന്നു. സാമൂഹിക രംഗത്തു നിന്നു പോലും അവരുടെ നേതാക്കള്‍ അവരെ ഒറ്റപ്പെടുത്തി. രാഷ്ട്രീയക്കാരല്ല. അവരുടെ സ്ഥിതി വളരെ ദയനീയമാണ്. അവരെ സമൂഹത്തിന്റെ മുഖ്യധാരയിലേക്ക് കൊണ്ടുവരാന്‍ അവരുടെ നേതാക്കള്‍ ശ്രമിച്ചില്ല എന്നു മാത്രമല്ല, അവരെ ഗല്ലികളിലും ഘെറ്റോകളിലും വേര്‍പെടുത്തി സംരക്ഷിച്ച് അരക്ഷിത ബോധം ഊട്ടിയിറപ്പിച്ചു. ഇപ്പോള്‍ അവരുടെ മനസില്‍ അരക്ഷിത്ത്വവും ഭയവും ഒരിക്കലും വിട്ടു പോകാത്ത വ്യാധി പോലെയായി. അവര്‍ ദാരിദ്ര്യത്തിലും രോഗത്തിലും അന്ധകാരത്തിലും ജീവിക്കുന്നതിനേക്കുറിച്ച് ഒരു മുസ്ലിം നേതാവും ആകുലപ്പെടുന്നില്ല. മദ്രസ വിദ്യാഭ്യാസം കൂടൂതല്‍ നേടിയ കേരളത്തിനു പുറത്തെ മുസ്ലിങ്ങള്‍ അവിടന്നു പകര്‍ന്നു കിട്ടിയ ഇത്തിരി അറിവു വച്ച് മറ്റുള്ളവരെ സംശയത്തോടെ വീക്ഷിക്കാനും തങ്ങള്‍ ഇരകളാണെന്ന വികലമായ കാഴ്ച്ചപ്പാടില്‍ ജീവിക്കാനും തുടങ്ങി. മൌദൂദിയും മറ്റും ഈ ഒറ്റപ്പെടലിന്റെ ഗതിവേഗം കൂട്ടി. മതേതരത്വവും ജനാധിപത്യവുമായി മുസ്ലിങ്ങള്‍ക്ക് യോജിക്കാനാകില്ല എന്ന അറിവ് അവരില്‍ അരക്ഷിത ബോധമുണ്ടാക്കി. പിന്തിരിപ്പന്‍ നേതാക്കള്‍ ഈ വികല കാഴ്ചപ്പാടിനാക്കം കൂട്ടി. ഇരവാദം അരക്കിട്ടുറപ്പിക്കാന്‍ പുരോഗമന ആശയക്കാര്‍ വരെ ഇറങ്ങിത്തിരിച്ചപ്പോള്‍ ഇരവാദം മുസ്ലിങ്ങളുടെ ആറാമത്തെ ചര്യയാവുകയും ചെയ്തു.
കേരളത്തിനു വെളിയിലുള്ള മുസ്ലിങ്ങള്‍ ഭൂരിഭാഗം പേരുമീ അവസ്ഥയില്‍ ജീവിച്ചപ്പോള്‍ കേരള മുസ്ലിങ്ങള്‍ വളരെപ്പേര്‍ ആധുനിക വിദ്യാഭ്യാസം നേടി. കേരളത്തിലെ പ്രത്യേക സാഹചര്യം അവരെ അതിനു സഹായിച്ചു. മുസ്ലിങ്ങള്‍ ന്യൂനപക്ഷമായ ഇടങ്ങളില്‍ അവരില്‍ കുറച്ചുപേരെങ്കിലും മറ്റ് സമുദായങ്ങളോടൊപ്പം മുന്നേറി. വിദ്യാഭ്യാസവും സര്‍ക്കാര്‍ ജോലിയും രാഷ്ട്രീയവും അവര്‍ക്കൊന്നും ചതുര്‍ത്ഥിയായിരുന്നില്ല. കേരളത്തിനു പുറത്തുള്ള മുസ്ലിങ്ങള്‍ മൌദൂദിയുടെ ആശയങ്ങളാണു കൂടുതലും സ്വീകരിച്ചത്. ഇന്‍ഡ്യന്‍ പൊതു ധാരയില്‍ ഇടപെടാനോ, ആധുനിക വിദ്യാഭ്യാസം നേടാനോ, രാഷ്ടിയത്തില്‍ ഭഗഭാക്കാകാനോ, സര്‍ക്കാര്‍ ജോലി സ്വീകരിക്കാനോ അവര്‍ മിക്കവരും തയാറായില്ല. ആദ്യമൊക്കെ അവര്‍ സ്വയം മാറിനിന്നു. പിന്നീട് മുസ്ലിം തീവ്രവാദം ഇറക്കുമതി ചെയ്തു തുടങ്ങിയപ്പോള്‍ മറ്റുള്ളവര്‍ അവരെ ഒറ്റപ്പെടുത്താനും തുടങ്ങി. ലോകത്തിന്റെ പല ഭാഗത്തും നടന്ന ഭീകരാക്രമണം ഇതിനാക്കം കൂട്ടുകയും ചെയ്തു.
കേരളത്തിലെ മുസ്ലിങ്ങള്‍ വിദ്യാഭ്യാസപരമയി പിന്നാക്കം അയിരുന്നെങ്കിലും അവര്‍ സമൂഹികമായി ഒറ്റപ്പെട്ടിരുന്നില്ല. അല്ലെങ്കില്‍ അവരുടെ നേതാക്കള്‍ അവരെ ഒറ്റപ്പെടാന്‍ അനുവദിച്ചിരുന്നില്ല. 1979ലെ ഇറാന്‍ വിപ്ളവത്തിനു ശേഷം മൌദൂദിയുടെ പിന്തിരിപ്പന്‍ ആശയങ്ങള്‍ക്ക് കേരളത്തിലും പ്രചാരം ലഭിച്ചു. ഇന്‍ഡ്യയിലെ മുസ്ലിങ്ങള്‍ ഉള്‍പ്പെട്ട വിഷയങ്ങള്‍ ഒരു പ്രത്യേക രീതിയില്‍ വ്യാഖ്യാനിക്കാന്‍ തുടങ്ങിയത് അന്നു മുതലാണ്. ബാബ്രി മസ്ജിദ് തകര്‍ത്തതും ഗുജറാത്ത് കൂട്ടക്കൊലയുമൊക്കെ മൌദൂദിയുടെ ആശയങ്ങളെ പ്രചരിപ്പിക്കാനായി ഉപയോഗപ്പെടുത്തപ്പെട്ടു. കെ എ എന്‍ കുഞ്ഞഹമ്മദിനേപ്പോലുള്ള ഇടതുപക്ഷ ബുദ്ധിജീവി നാട്യക്കാരുടെ ഇര വാദം ഈ പ്രക്രീയക്ക് ആക്കം കൂട്ടി. ഇസ്ലാമിക ഛിഹ്നങ്ങള്‍ പൊതു സമൂഹത്തില്‍ കൂടുതലായി കാണപ്പെട്ടുതുടങ്ങിയത് ഇതിനു ശേഷമാണ്. മുസ്ലിം സമൂഹം കൂടുതലായി ഇസ്ലാമിനേക്കുറിച്ച് അറിവു നേടി. അതിന്റെ പരിണിതഫലമാണ്, ജമായത്തേ ഇസ്ലാമി മുതല്‍ പോപ്പുലര്‍ ഫ്രണ്ടു വരെയുള്ള തീവ്രവാദികളുടെ മേല്‍ക്കൈ നേടലും ഇപ്പോള്‍ ഒരധ്യാപകന്റെ കൈ വെട്ടലില്‍ കലാശിച്ചതും. മുസ്ലിങ്ങള്‍ കൂടുതലായി ഇസ്ലാമിനേക്കുറിച്ചു പഠിച്ചപ്പോള്‍ സംഭവിച്ചത് അവര്‍ കൂടുതല്‍ തീവ്രവാദികളും അസഹിഷ്ണുകളും വിദ്വേഷികളും ആയീത്തീരുകയാണ്. ഇതില്‍ യാതൊരു വിരോധാഭാസവുമില്ല. അതിന്റെ കാരണം മൌദൂദിയൊക്കെ വളരെ വ്യക്തമായി പറഞ്ഞിട്ടുണ്ട് യധാര്‍ഥ ഇസ്ലാമിന്‌ ആധുനിക സംസ്കാരത്തിലെ ഒരു മൂല്യവുമായി യോജിച്ചു പോകാനാവില്ല. ഇസ്ലാമിനു മേല്‍ക്കൈ ഉള്ള ഒരു സാമൂഹിക അവസ്ഥയുമായി മാത്രമേ മുസ്ലിങ്ങള്‍ക്ക് പൊരുത്തപ്പെടാനാകൂ. അതു കൊണ്ടാണ്, പോപ്പുലര്‍ ഫ്രണ്ട് കേരളത്തെ മുസ്ലിം ഭൂരിപക്ഷ പ്രദേശമാക്കാനുള്ള യത്നത്തില്‍ ഏര്‍പ്പെട്ടിരിക്കുന്നതും.
ബ്ളോഗുകളില്‍ പല മുസ്ലിങ്ങളും സജീവമായി എഴുതാറുണ്ട്. ലത്തീഫിനേപ്പോലുള്ള മലയാളികള്‍ സൂകര പ്രസവം പോലെ എഴുതി കൂട്ടുന്നുണ്ട്. എല്ലാം ഇസ്ലാമിന്റെയും, ഖുറാന്റെയും, മൊഹമ്മദിന്റെയും മഹത്വം പ്രകീര്‍ത്തിക്കുന്നതോ അല്ലെങ്കില്‍ മറ്റ് മതങ്ങളെ വിമര്‍ശിക്കുന്നതോ മാത്രമാണ്. ഇസ്ലാമിനെ വിമര്‍ശിച്ചു കൊണ്ട് ആരെന്തെഴുതിയാലും ഒരു നേര്‍ച്ച പോലെ ഇവര്‍ ചാടി വീഴും. മുസ്ലിങ്ങളുടെ പിന്നാക്കാവസ്ഥയേപ്പറ്റിയോ അവരെ ബാധിക്കുന്ന പ്രശ്നങ്ങളേപ്പറ്റിയോ ആരുമെഴുതി ഇന്നു വരെ ഞാന്‍ കണ്ടിട്ടില്ല.
കേരളത്തിലെ മുസ്ലിങ്ങള്‍ പൊതുവെ മൌദൂദിയുടെ പിന്തിരിപ്പന്‍ ആശയങ്ങളെ അത്ര കാര്യമായി എടുത്തിരുന്നില്ല. ഗള്‍ഫ് നാടുകളിലേക്ക് കൂടുതലായി അവര്‍ പോയിത്തുടങ്ങിയതിനു ശേഷവും ഇറാനിലെ ഇസ്ലാമിക വിപ്ളവത്തിനു ശേഷവുമാണ്, മൊഹമ്മദ് ജീവിച്ച കാലത്തെ ഇസ്ലാമിനിവിടെ വേരോട്ടമുണ്ടായിത്തുടങ്ങിയത്. മൌദൂദി ആ ഇസ്ലാമിനെ വ്യാഖ്യാനിച്ചതിനിവിടെ പ്രചാരം ലഭിച്ചു. ഇന്നിപ്പോള്‍ വിദ്യാഭ്യാസമുള്ള അനേകം മുസ്ലിങ്ങള്‍ മൌദൂദിയുടെ ആശയങ്ങള്‍ പ്രചരിപ്പിക്കുന്നു,. അതിനുവേണ്ടി വീറോടെ വാദിക്കുന്നു. കൈവെട്ടുന്ന കലാപരിപാടി ഒരു ശിക്ഷയായി ഇന്ന് ഇസ്ലാമില്‍ മാത്രമേ ഉള്ളു. ഒരു ഭംഗിക്കു വേണ്ടി ഇവര്‍ ഇതിനെ വിമര്‍ശിക്കുന്നുണ്ടെങ്കിലും മനസാ അതിനെ ന്യായീകരിക്കുന്നുണ്ട്. അതിനെ വിമര്‍ശിച്ച് എഴുതിയവര്‍ പോലും അതിലേക്ക് നയിച്ച സംഭവങ്ങളെ വിശദീകരിക്കുന്നതൊക്കെ അതിനെ മനസാ അനുകൂലിക്കുന്നതുകൊണ്ടാണ്.
ജമായത്തേ ഇസ്ലാമിയും പോപ്പുലര്‍ ഫ്രണ്ടും ആവേശം കൊള്ളുന്നത് മൌദൂദിയുടെ പ്രാകൃത ഇസ്ലാമില്‍ നിന്നാണ്. അദ്ദേഹത്തെ തല പോയാലും സത്യം പറയുന്ന വ്യക്തിയെന്നാണ്‌ ലത്തീഫ് എന്ന തീവ്ര മുസ്ലിം വിശേഷിപ്പിച്ചതും. ഇന്‍ഡ്യയിലാണു ജനിച്ചതെങ്കിലും മുസ്ലിങ്ങള്‍ക്ക് വേണ്ടി സൃഷ്ടിച്ച പാകിസ്ഥാനിലേക്കദ്ദേഹം കുടിയേറി. അദ്ദേഹത്തിന്റെ നിലപാടില്‍ പ്രധാനം മറ്റ് സമൂഹങ്ങളുമായും മതങ്ങളുമായും ഇസ്ലാമിനു സഹകരിക്കാനോ സഹവര്‍ത്തിക്കാനോ ആകില്ല എന്നതും. മൊഹമ്മദ് വിഭാവനം ചെയ്ത ഇസ്ലാമിന്റെ അന്തസത്തയും അതു തന്നെ. തല പോയാലും സത്യം മാത്രം പറയുന്ന യധാര്‍ഥ മുസ്ലിമായ മൌദൂദി മതേതര ഇന്‍ഡ്യ ഒരു യധാര്‍ഥ മുസ്ലിമിനു ജീവിക്കാന്‍ അനുയോജ്യമല്ല എന്ന ഉറച്ച വിശ്വാസത്തില്‍ ഇസ്ലാമിക പാകിസ്താനിലേക്കു പോയി.
മൌദൂദിക്കു മുമ്പ് ഖുറാന്‍ വിവര്‍ത്തനം ചെയ്തവരും വ്യാഖ്യാനിച്ചവരും മൊഹമ്മദുദ്ദേശിക്കാത്ത തരത്തിലാണതൊക്കെ ചെയ്തത്. ഒരു പക്ഷെ ഇസ്ലാം മറ്റുള്ളവര്‍ക്ക് സ്വീകാര്യമാവാന്‍ വേണ്ടി മനപ്പുര്‍വം അത് ചെയ്തതാകാം. മൌദൂദി അങ്ങനെയുള്ള ദുര്‍വ്യാഖ്യനങ്ങളൊക്കെ തള്ളിക്കളഞ്ഞ്, സത്യസന്ധമായി ഖുറാന്‍ വ്യാഖ്യാനിച്ചു. യധാര്‍ഥ ഇസ്ലാമിന്‌ ജനാധിപത്യം, മതേതരത്തം, സോഷ്യലിസം, തുടങ്ങിയ ആശയങ്ങളുമായി പൊരുത്തപ്പെടാനാവില്ല. അതാണു സത്യം. കുറേക്കാലം മൌദൂദിയില്‍ നിന്നും അകലം പാലിച്ച കേരള മുസ്ലിങ്ങളില്‍ ചിലര്‍ കുറച്ചു കാലമായി മൌദൂദിയെ പിന്തുടരുന്നു. പോപ്പുലര്‍ ഫ്രണ്ടുപോലെയുള്ളവര്‍ ഇസ്ലാമിക രാജ്യത്തേക്ക് പോകാന്‍ സാധിക്കാത്തതു കൊണ്ട്, കേരളത്തെ മുസ്ലിം ഭൂരിപക്ഷപ്രദേശമാക്കി മാറ്റി ഇവിടെ ഇസ്ലാമിക ഭരണം നടപ്പാക്കാമെന്ന് സ്വപ്നം കാണുന്നു.
ഇന്‍ഡ്യയിലെ മുസ്ലിങ്ങള്‍ തീവ്രവാദത്തിലേക്ക് തിരിഞ്ഞത് ബാബ്രി മസ്ജിദ് തകര്‍ക്കപ്പെട്ടതിനു ശേഷമാണെന്ന ഒരു തെറ്റിദ്ധാരണ പലരും പ്രചരിപ്പിച്ചു കണ്ടു. അത് തികച്ചും തെറ്റാണ്. മൌദൂദിയുടെ തീവ്രാശയങ്ങള്‍ അതിനും എത്രയോ മുമ്പ് ഇന്‍ഡ്യില്‍ പ്രചാരത്തിലുണ്ടായിരുന്നു. അതില്‍ നിന്നും ആശേശം കൊണ്ട മുസ്ലിങ്ങള്‍ തക്കം പാര്‍ത്തിരിക്കുകയായിരുന്നു. ഇന്‍ഡ്യയില്‍ മുസ്ലിം തീവ്രവാദം ശക്തി പ്രാപിച്ചത് ഇറാനിലെ അയത്തൊള്ള ഖൊമേനിയുടെ ഇസ്ലാമിക വിപ്ലവം വിജയിച്ചതിനു ശേഷമാണ്. ഇസ്ലാമിന്റെ അദ്യകാലങ്ങളിലുണ്ടായിരുന്നു എന്നു പറയപ്പെടുന്ന ഇസ്ലാമിക ഭരണം സാധ്യമാണെന്ന ഒരു തോന്നല്‍ മുസ്ലിങ്ങളിലുണ്ടായത് അതിനു ശേഷമാണ്. മൌദൂദിയുടെ ആശയങ്ങള്‍ക്ക് പുനര്‍ജന്മം കിട്ടിയതിന്റെ പ്രധാന കാരണം ഇറാനിലെ മുസ്ലിങ്ങള്‍ പ്രാകൃത യുഗങ്ങളിലേക്ക് തിരിച്ചു നടന്നതിനു ശേഷവും. ബാബ്രി മസ്ജിദ് തകര്‍ത്തത് ഈ പ്രക്രീയക്കാക്കം കൂട്ടി എന്നു മാത്രം. മോങ്ങാനിരുന്ന പട്ടിയുടെ തലയില്‍ തേങ്ങാ വീണ പോലെ.
ഇസ്ലാം  അതിന്റെ ശരിയായ അര്‍ത്ഥത്തില്‍ അസഹിഷ്ണുതയുടെയും വെറുപ്പിന്റെയും ഭീകരതയുടെയും മതമാണ്. അറബിയറിയാന്‍ വയ്യാതിരുന്ന ഭൂരിഭാഗം മുസ്ലിങ്ങളും മദ്രസകളില്‍ ഖുറാന്‍  കാണാപ്പാഠം പഠിച്ചും മുക്രിമാരും മുല്ലമാരും പറഞ്ഞതൊക്കെ വിശ്വസിച്ചും നടന്നിരുന്നു. ആദ്യകാലങ്ങളില്‍ ഖുറാന്‍ തര്‍ജ്ജമ ചെയ്തവരൊക്കെ അതിനെ മൃദുവായി അവതരിപ്പിച്ചു.അതു കൊണ്ട് ഇസ്ലാം  സമാധാനത്തിന്റെ മതം എന തെറ്റായ ധാരണ പലരിലും ഉണ്ടായി. മൌദൂദിയൊക്കെ ഖുറാനെ ശരിയായി വ്യാഖ്യാനിച്ച് മുസ്ലിങ്ങള്‍ പിന്തുടരേണ്ട നയങ്ങളും വിശദീകരിച്ചു. ഇറാനിലെ വിപ്ളവത്തില്‍ നിന്നും  ആവേശം കൊണ്ട കുറച്ചു മുസ്ലിങ്ങള്‍ മൊഹമ്മദിന്റെ കാലത്തെ ഇസ്ലാം പിന്തുടരുന്നു. ആ ഇസ്ലാമിലെ ശിക്ഷാരീതിയാണു കൈ വെട്ടുക എന്നത്. അത് ചിലര്‍ പ്രാവര്‍ത്തികവുമാക്കി. അതിനു രാഷ്ട്രീയക്കാരെ കുറ്റം പറഞ്ഞിട്ടു കാര്യമില്ല. കൈവെട്ടും തലവെട്ടുമായി അസഹിഷ്ണുത നിറഞ്ഞ പ്രാകൃത ഇസ്ലാമില്‍ വിശ്വസിക്കണോ അതോ സഹിഷ്ണുതയുള്ള അധുനിക സമൂഹത്തില്‍ മറ്റുള്ളവരോട് സഹവര്‍ത്തിത്തതില്‍ ജീവിക്കണോ എന്നതൊക്കെ മുസ്ലിങ്ങളുടെ ഇഷ്ടം.
മുസ്ലിങ്ങള്‍ ഭൂരിപക്ഷമുള്ള ഇന്‍ഡ്യയുടെ ചില ഭാഗങ്ങളില്‍ ഇസ്ലാമിക രാഷ്ട്രം സ്ഥാപിക്കണമെന്നൊക്കെ ഏത് മുസ്ലിം തീവ്രവാദിക്കും മോഹിക്കാം. ആ മോഹം മറ്റുള്ളവര്‍ വകവച്ചു തരണമെന്നില്ല. ഹിന്ദു ഭൂരിപക്ഷമുണ്ടായിട്ടും ഇന്‍ഡ്യ ഒരു ഹിന്ദു രാഷ്ട്രമാകാതെ മതേതരരാഷ്ട്രമായി നിലനില്‍ക്കുന്നത്, ഇവിടുത്തെ ഭൂരിപക്ഷ മതമായ ഹിന്ദുക്കള്‍ പോപ്പുലര്‍ ഫ്രണ്ടിനേപ്പോലെയോ ആര്‍ എസ് എസിനേപ്പോലെയോ ചിന്തിക്കാത്തതുകൊണ്ടാണ്. ഹിന്ദു തീവ്രവാദികള്‍ക്ക് കേരളത്തില്‍ വേരോട്ടമുണ്ടാകാത്തതും അവരുടെ ജാഗ്രതകൊണ്ടാണ്. മുസ്ലിം തീവ്രവാദികള്‍ക്ക് ഇസ്ലാമിക രാഷ്ട്രം സ്ഥാപിക്കാനുള്ള അനുവാദമല്ല അതുകൊണ്ട് അര്‍ത്ഥമാക്കുന്നത്.
മുസ്ലിം ലീഗിനെ തകര്‍ക്കാന്‍  സി പി എം മുസ്ലിം തീവ്ര വാദികളെ പ്രോത്സാഹിപ്പിച്ചു എന്നൊരു ആരോപണം പലരും ഉന്നയിച്ചു കണ്ടു. അതില്‍ ഒരു കഴമ്പുമില്ല എന്നാണെന്റെ അഭിപ്രായം. കേരള മുസ്ലിങ്ങളെ തീവ്രവാദത്തിലേക്ക് തള്ളിവിടാതെ നോക്കുന്നത് മുസ്ലിം ലീഗാണെന്നും അഭിപ്രായം കേള്‍ക്കാറുണ്ട്. അതും ശരിയല്ല. ലക്ഷക്കണക്കിനു മുസ്ലിങ്ങള്‍ കോണ്‍ഗ്രസിലും ഇടതു പാര്‍ട്ടികളിലും അംഗങ്ങളായും അവരുടെ പിന്തുണക്കാരായുമുണ്ട്. അതു മാത്രമല്ല, കേരളത്തിനുള്ളിലും പുറത്തും അനേക മുസ്ലിങ്ങള്‍ മിതവാദികളായിട്ടുണ്ട്. അവരെയൊക്കെ കളിയാക്കുന്ന ഒരു പ്രസ്താവനയാണ്‌ മുസ്ലിം ലീഗിനേക്കുറിച്ചീ പറയുന്നത്. ലീഗ് ഉണ്ടായാലും ഇല്ലെങ്കിലും ഇപ്പോള്‍ തീവ്രവാദത്തിലേക്കു പോയ മുസ്ലിങ്ങളൊക്കെ ഈ  നിലപാടെടുക്കുമായിരുന്നു.
ബാബ്രി മസ്ജിദ് തകര്‍ത്തപ്പോള്‍ മുസ്ലിം ലീഗ് പ്രതികരിക്കാതിരുന്നതാണ്, മദനിയൊക്കെ തീവ്രവാദിയായതെന്നു പറയുന്നത് അല്‍പ്പത്തരമാണ്. ഈ വാദത്തിന്റെ മുനയൊടിക്കാന്‍ മദനി അന്ന് ചെയ്ത ഒരു പ്രസ്താവന മാത്രം മതി. 1921ല്‍ ഊരിയ വാള്‍ മുസ്ലിങ്ങള്‍ ഉറയിലിട്ടിട്ടില്ല എന്നാണദ്ദേഹം അന്ന് പ്രസംഗിച്ചത്. എന്നു വച്ചാല്‍ മുസ്ലിങ്ങള്‍ 1921 മുതലേ വാളുമൂരിപിടിച്ചാണു നടക്കുന്നതെന്ന്. ഏതായാലും വാളുപയോഗിക്കുന്നത് പുറം ചൊറിയാനല്ലല്ലോ. ബാബ്രി മസ്ജിദ് തകര്‍ന്നാലും ഇല്ലെങ്കിലും മുസ്ലിങ്ങള്‍ 1921 മുതലേ ഊരിപ്പിടിച്ച വാളുമായിട്ട് നടക്കുകയായിരുന്നു. അവസരം പാര്‍ത്ത്. ബാബ്രി മസ്ജിദ് തകര്‍ത്തത് അതുപയോഗിക്കാനൊരവസരമുണ്ടാക്കി. മുസ്ലിം ലീഗ് അതിനഹ്വാനം ചെയ്തില്ല എന്നത് നേര്. അതവരുടെ നേതാക്കള്‍ക്ക് സുബോധം നശിക്കാത്തതു കൊണ്ടും. ഇപ്പോള്‍ പ്രവാചക നിന്ദ എന്നു പറഞ്ഞ് വീണ്ടുമുപയോഗിക്കാന്‍ അവസരമുണ്ടാക്കി. അവസരങ്ങള്‍ക്ക് വേണ്ടി ഇനിയും കാത്തിരിക്കും. ഊരിയ വാള്‍ അതിനു വേണ്ടിയാണ്.
മുസ്ലിം ലീഗ് അന്ന് എന്തു ചെയ്യണമെന്നായിരുന്നു ആരോപണം ഉന്നയിക്കുന്നവരുടെ അഭിപ്രായം?  ഇപ്പോള്‍ അധ്യാപകന്റെ കൈ വെട്ടിയ പോലെ കുറെ ബി ജെ പി ക്കാരുടെയും ആര്‍ എസ് എസ് കാരുടെയും കൈകള്‍ വെട്ടണമായിരുന്നോ? സൂഫിയ ബസ് കത്തിച്ച പോലെ കേരളത്തിലെ ആയിരക്കണക്കിനു ബസുകള്‍  കത്തിക്കണമായിരുന്നോ? അതൊക്കെ ചെയ്തിരുന്നെങ്കില്‍ ഇപ്പോള്‍ തീവ്രവാദത്തിലേക്കു പോയ ആയിരക്കണക്കിനു കേരള മുസ്ലിങ്ങള്‍ കുഞ്ഞാടുകളായി ജീവിക്കുമായിരുന്നോ? ഒരിക്കലുമില്ല. മൊഹമ്മദ് ഖുറാനിലൂടെയും മൌദൂദി അദ്ദേഹത്തിന്റെ മറ്റ് പുസ്തകങ്ങളിലൂടെയും മറ്റ് മതവിശ്വാസങ്ങളെയും തത്വ സംഹിതകളെയും വെറുക്കാനും മറ്റ് മതസ്ഥരെ വധിക്കാനുമൊക്കെ പറഞ്ഞു വച്ചത് ആരും പള്ളി പൊളിച്ചിട്ടായിരുന്നില്ല. ഇസ്ലാം എന്ന സംഹിത അതിന്റെ ശരിയായ അര്‍ത്ഥത്തിലിതൊക്കെയാണ്. അഫ്ഘാനിസ്ഥാനിലെ ബുദ്ധ പ്രതിമകളൊക്കെ താലിബന്‍ വെടി വച്ച് തകര്‍ത്തത് ഈ വെറുപ്പിന്റെ തത്വ ശാസ്ത്രം അതേപടി പകര്‍ത്തിയിട്ടാണ്. സൌദി അറേബ്യ എന്ന ഇസ്ലാമിന്റെ ഈറ്റില്ലത്തില്‍ മറ്റൊരു മത വിശ്വാസവും അനുവദിക്കാത്തതും ഈ വെറുപ്പിന്റെ ബഹിസ്ഫുരണം മാത്രം.
Posted by kaalidaasan at 03:59 47 comments: Links to this post
Email ThisBlogThis!Share to TwitterShare to FacebookShare to Pinterest
Tuesday, 3 August 2010
കഴിഞ്ഞ ഒരു മാസത്തിനുള്ളില്‍ കേരളത്തില്‍ ഞെട്ടിപ്പിക്കുന്ന പലതും സംഭവിച്ചു. അറിയപ്പെടുന്ന മുസ്ലിം പണ്ധിതരൊക്കെ യുക്തിവാദിയെന്നു മുദ്രയടിച്ച ജോസഫ് സാര്‍ മത വിശ്വാസിയാണെന്ന ഞെട്ടിപ്പിക്കുന്ന വര്‍ത്തയാണു കേരളം മനസിലാക്കിയത്.  അദ്ദേഹത്തിന്റെ കൈ വെട്ടിയത് കേട്ട് ഏതായാലും എനിക്ക് ഞെട്ടലുണ്ടായില്ല. ഇസ്ലാമിന്റെ കാട്ടു നീതി ആദ്യമായി കേരളത്തില്‍ നടപ്പിലായത് കാണുവാന്‍ സാധിച്ചു. ഇസ്ലാമിനെ ശരിയായി മനസിലാക്കിയവരൊക്കെ ഇത് പ്രതീക്ഷിച്ചിരുന്നു. പക്ഷെ അവരില്‍ ഭൂരിഭാഗം പേരും കേരളത്തില്‍ ഇത് സംഭവിക്കുമോ  എന്ന്‌ സന്ദേഹിച്ചിരുന്നു.  അവരുടെ ആ സന്ദേഹം ഏതായാലും മാറിക്കിട്ടി. കൈ അല്ലേ വെട്ടിയുള്ളു. തല വെട്ടിയില്ലല്ലോ എന്ന ആശ്വാസം മാത്രം. മൊഹമ്മദിനെ നിന്ദിച്ചാല്‍ തല വെട്ടുകയാണ്‌ ഇസ്ലാമിലെ രീതി.
കൈവെട്ടിയതിനേക്കാള്‍ കൂടുതല്‍ ചര്‍ച്ച ചെയ്യപ്പെട്ടത് മുഖ്യമന്ത്രി വി എസിന്റെ ഒരു പ്രസ്താവനയാണ്. പോപ്പുലര്‍ ഫ്രണ്ട് എന്ന മുസ്ലിം മതതീവ്രവാദ സംഘടനയേക്കുറിച്ച് മുഖ്യമന്ത്രി എന്ന നിലയില്‍ ലഭിച്ച ചില സത്യങ്ങള്‍ അദ്ദേഹം വെളിപ്പെടുത്തി.അത് ഏതായാലും മുസ്ലിങ്ങള്‍ക്ക് ഹിതകരമായതല്ല. അവരുടെ പ്രതിക്ഷേധം ആരിലും ഞെട്ടലുണ്ടാക്കിയില്ല. മുസ്ലിങ്ങളെ പ്രീണിപ്പിക്കാനുള്ള വ്യഗ്രതയില്‍ അദ്ദേഹത്തെ കോണ്‍ഗ്രസുകാര്‍ വരെ സംഘപരിവാരിയാക്കി മുദ്ര കുത്തിയത് കണ്ട് സുബോധമുള്ളവര്‍ ഞെട്ടി. മുസ്ലിങ്ങളെ വിമര്‍ശിക്കുന്ന ആര്‍ക്കും എളുപ്പത്തില്‍ ചാര്‍ത്തികിട്ടുന്ന മുദ്രയാണല്ലോ സംഘപരിവാരി എന്നത്.
കഴിഞ്ഞ നാലു വര്‍ഷത്തിനുള്ളില്‍ ആദ്യമായി വി എസിന്റെ ഒരഭിപ്രായത്തെ പിണറായി വിജയന്‍ പരസ്യമായി പിന്തുണച്ചു. അതു കൊണ്ട് വി എസിന്റെ ഹെയിറ്റ് ക്ളബില്‍ അംഗമായ പലരും മൌനം പാലിച്ചു. മദനിയെന്ന എക്സ് മുസ്ലിം തീവ്രവാദിയെ പുനരധിവസിപ്പിക്കുന്നതിന്റെ ക്വട്ടേഷന്‍ ഏറ്റെടുത്ത കമ്യൂണിസ്റ്റുകാര്‍ അതെ ഉത്സാഹം ജമായത്തെ ഇസ്ലാമി എന്ന മുസ്ലിം തീവ്രവാദ സംഘടനയെ പുരധിവസിപ്പിക്കുന്നതില്‍ അത്ര പ്രകടിപ്പിച്ചു കണ്ടില്ല. കാരണം സ്പഷ്ടം. കോണ്‍ഗ്രസും മുസ്ലിം ലീഗും മുസ്ലിങ്ങളെ സംരക്ഷിക്കാന്‍ എന്ന പേരില്‍ വി എസിനെതിരെ ഉറഞ്ഞു തുള്ളിയത് വെറും രാഷ്ട്രീയം.വി എസിനെ വെറുക്കുന്ന കമ്യൂണിസ്റ്റുകാര്‍ ഭൂരിഭാഗവും ഇക്കാര്യത്തില്‍ വി എസിനെ സംഘപരിവാരിന്റെ ആലയില്‍ കെട്ടാന്‍ ധൈര്യപ്പെട്ടില്ല. പക്ഷെ വി എസിനെ മൃദു ഹിന്ദുത്വയുടെ അപ്പോസ്തലന്‍ എന്ന്  പണ്ടേ മുദ്ര കുത്തിയിട്ടുള്ള സെബിന് എബ്രാഹമിനാ ബുദ്ധിമുട്ടൊന്നും ഉണ്ടായില്ല. ഒറ്റയടിക്ക് അദ്ദേഹം വി എസിനെ തൊഗാഡിയയുടെ തലത്തിലേക്കുയര്‍ത്തി. അതേതായാലും ഞെട്ടിപ്പിക്കുന്ന സംഗതിയായേ എനിക്കനുഭവപ്പെട്ടുള്ളു. മുസ്ലിങ്ങള്‍ക്കാര്‍ക്കുമത് ഞെട്ടിപ്പിക്കുന്ന സംഗതിയല്ല.
അമേരിക്ക ഐ എസ് ഐ വഴി അഫ്ഘാനിസ്ഥാനില്‍ സ്ഫോടനം ​നടത്തുന്നതറിഞ്ഞ് മറ്റെല്ലാവരും ഞെട്ടുമെന്നാണ്‌ എം എ ബക്കര്‍ എന്ന മുസ്ലിം വിചാരിക്കുന്നത്. അദ്ദേഹം എഴുതുന്നു.  അഫ്ഗാനിസ്താനില് സ്പോടനങ്ങള് നടത്താന് അമേരിക്കയാണ് ഐ.എസ്.ഐ ക്ക് പണം നല്കുകയും താലിബാനെ സഹായിക്കാന് ഒരു മൂന്നംഗ സമിതിയെ നിയോഗിച്ചിട്ടുള്ളതെന്ന വെളിപ്പെടല് ഞെട്ടലോടെയല്ല മുസ്ളിംകള് കണ്ടത്. കാരണം മുസ്ളിംകള്ക്ക് അത് പുതുമയുള്ള കാര്യമല്ല.
അഫ്ഘാനിസ്ഥാനില്‍ നേരിട്ടും, അഫ്ഘാന്‍ സര്‍ക്കാര്‍ വഴിയും, പാകിസ്ഥാന്‍ സര്‍ക്കാര്‍ വഴിയും, ഐ എസ് ഐ യെ ഉപയോഗിച്ചും മുസ്ലിങ്ങളെ അമേരിക്ക കൊന്നൊടുക്കുന്നതില്‍ മുസ്ലിമായ ബക്കറിനു ഞെട്ടലില്ല എന്നത് ആരെയും അത്ഭുതപ്പെടുത്തും. ഏതോ ദൈവം ഏതോ മൊഹമ്മദിനെ നായിന്റെ മോനേ എന്നു വിളിച്ചപ്പോഴേക്കും നിയന്ത്രണം വിടുന്ന ബക്കര്‍മാര്‍ക്കൊന്നും മുസ്ലിം ലോകത്തു നടക്കുന്ന കൊലപാതകങ്ങളെ ഓര്‍ത്ത് ഞെട്ടാനുള്ള ധാര്‍മ്മികാവകാശമില്ല എന്നതാണ്‌ കേവല സത്യം.
ബക്കറിനേപ്പോലുള്ള മുസ്ലിങ്ങള്‍ ഞെട്ടുമെന്നും ആരും പ്രതീക്ഷിക്കുന്നില്ല. മുസ്ലിങ്ങള്‍ക്ക് പുതുമയുള്ള ഒരു കാര്യവും ഈ ദുനിയാവില്‍ ഇല്ലല്ലോ. എല്ലാം തികഞ്ഞ എക്കാലത്തേക്കും വേണ്ടിയുള്ള സംഹിതയില്‍ അങ്ങനെയല്ലേ വേണ്ടതും?
അഫ്ഘാനിസ്ഥാനിലെ സ്ഫോടനങ്ങള്‍ക്ക് നാലു പതിറ്റാണ്ടോളം പഴക്കമുണ്ട്. 60 കളിലും 70 കളിലും നടത്തിയ സ്ഫോടനങ്ങള്‍ക്കും ഐ എസ് ഐ വഴി അമേരിക്ക തന്നെയായിരുന്നു എല്ലാ സഹായങ്ങളും ചെയ്തിരുന്നത്. ബക്കറിനേപ്പോലുള്ള മുസ്ലിങ്ങള്‍ക്ക് അതൊക്കെ ഓര്‍ക്കാനുള്ള ഓര്‍മ്മ ശക്തിയില്ല. സോവിയറ്റ് ചായ്‌വുള്ള ഒരു സര്‍ക്കാര്‍ അഫ്ഘാനിസ്ഥാന്‍ ഭരിച്ചപ്പോള്‍ അതിനെതിരെ അമേരിക്ക നിരന്തരം യുദ്ധം ചെയ്തിരുന്നത് മുസ്ലിം ചാവേറുകളിലൂടെ ആയിരുന്നു. അന്നവിടെ ബോംബുകള്‍ പൊട്ടിച്ചിരുന്നതും ഈ ചാവേറുകളായിരുന്നു എന്ന കാര്യം മുസ്ലിങ്ങള്‍ മറന്നാലും മറ്റുള്ളവര്‍ മറക്കില്ല. അന്ന് ഐ എസ് ഐ നല്‍കിയിരുന്ന അമേരിക്കന്‍ പണം ഉപയോഗിച്ച് വിവരം കെട്ട മുസ്ലിങ്ങള്‍ മുസ്ലിം രാജ്യമായ അഫ്ഘാനിസ്ഥാനില്‍ ബോംബ് പൊട്ടിച്ച് മുസ്ലിങ്ങളെ കൊന്നു. അന്ന് മുസ്ലിങ്ങളാരും ഞെട്ടിയിരുന്നതായി കേട്ടിട്ടില്ല. മാത്രമല്ല പല മുസ്ലിം രാജ്യങ്ങളില്‍ നിന്നും തീവ്ര മുസ്ലിങ്ങള്‍ ഇതിനു വേണ്ടി ക്യൂ നില്‍ക്കുകയും ആയിരുന്നു. ഒസാമ ബിന്‍ ലാദനൊക്കെ അങ്ങനെയാണ്‌ അഫ്ഘാനിസ്ഥാനില്‍ എത്തിപ്പെട്ടതും. അവരൊക്കെ അഫ്ഘാനിസ്ഥാനില്‍ മാത്രമല്ല, ഇന്‍ഡ്യയുടെ ഭാഗമായ കാഷ്മീരിലും ബോംബ് പൊട്ടിച്ചു. ഇപ്പോഴും പൊട്ടിക്കുന്നുണ്ട്. ചില മലയാളി ബക്കര്‍മാരും അവരുടെ കൂടെ ചേര്‍ന്നു. അത് കണ്ടിട്ടും ബക്കര്‍മാര്‍ ഞെട്ടിയിട്ടില്ല. ഇപ്പോള്‍ അമേരിക്കയുടെ പണം വാങ്ങി ഐ എസ് ഐ മുസ്ലിങ്ങള്‍ ബോംബ് പൊട്ടിച്ച് അഫ്ഘാനി മുസ്ലിങ്ങളെ കൊന്നൊടുക്കുമ്പോഴും ഞേട്ടേണ്ടതില്ല. ഇപ്പോള്‍ പാകിസ്ഥാനില്‍ നിത്യവും മോസ്കുകളില്‍ പ്രാര്‍ത്ഥിക്കുന്ന മുസ്ലിങ്ങള്‍ സ്ഫോടനങ്ങളില്‍ മരിക്കുന്നത് കണ്ടിട്ട് ഞെട്ടാത്ത ഒരു മുസ്ലിമിനും ഒരിക്കലും ഞെട്ടാനുള്ള അര്‍ഹതയില്ല. നാളെ പാകിസ്ഥാനില്‍ നേരിട്ട് അമേരിക്ക ബോംബിടും. അപ്പോഴും ഞെട്ടരുത്.
അഫ്ഘാനിസ്ഥാനില്‍ മാത്രമല്ല, ഇന്‍ഡ്യയില്‍ അങ്ങോളമിങ്ങോളം സ്ഫോടനം നടത്താനും ഐ എസ് ഐ പണവും പരിശീലനവും പല ബക്കര്‍മാര്‍ക്കും നല്‍കുന്നുണ്ടെന്നതും മുസ്ലിങ്ങളല്ലാത്ത എല്ലാ ഇന്‍ഡ്യക്കാര്‍ക്കും അറിവുള്ളതാണ്. അത് മനസിലാക്കി ഇന്‍ഡ്യക്കാര്‍ ആരും ഞെട്ടുന്നുമില്ല. ആ പണവും അമേരിക്കയില്‍ നിന്നും പിച്ചക്കാരനേപ്പോലെ പാക്കിസ്ഥാന്‍ ഇരന്നു വാങ്ങുന്നതാണെന്നും ഇന്‍ഡ്യക്കാര്‍ക്കറിയാം.
മുസ്ലിം രാജ്യങ്ങളായ അഫ്ഘാനിസ്ഥാനിലോ ഇറാക്കിലോ, സോമാലിയയിലോ, പാകിസ്ഥാനിലോ മിന്ഡനാവോയിലോ, കോസൊവോയിലോ, ബോസ്നിയയിലോ , ചെച്നിയയിലോ,ഗാസയിലോ, ലെബനോനിലോ മുസ്ലിമായി ജനിക്കാതിരുന്നതിന്‌ ബക്കര്‍ അള്ളായോട് നന്ദി പറയുക. അവിടെയാണു ജനിച്ചിരുന്നതെങ്കില്‍ ഞെട്ടാന്‍ പോയിട്ട് ഒന്ന് നില്‍ക്കാന്‍ പോലുമുള്ള സാധ്യത വിരളമായേനേ.
സ്ഫോടനം നടത്താന്‍ അമേരിക്ക പണം നല്‍കുന്നു എന്നു കേട്ട് സുബോധമുള്ള ആരും ഞെട്ടില്ല. അമേരിക്കയുടെ പണം വാങ്ങി മുസ്ലിങ്ങളായ ഐ എസ് ഐ ക്കാര്‍ മുസ്ലിങ്ങളെ കൊല്ലാന്‍ സ്ഫോടനം നടത്തുന്നു എന്നു കേട്ട് ഞാന്‍ ശരിക്കും ഞെട്ടുന്നു. മുസ്ലിം ഉമ്മ എന്ന പൊറാട്ടുനാടകത്തിലെ വ്യാളികള്‍ പല്ലിളിച്ചു കാണിക്കുന്നത് കണ്ട് ഞെട്ടിയില്ലെങ്കില്‍ ഈ ജന്മം താങ്കള്‍ക്ക് ഞെട്ടേണ്ടി വരില്ല. അമേരിക്കയുടെ പണം വാങ്ങി യാതൊരു കുറ്റബോധവുമില്ലാതെ അഫ്ഘാനിസ്ഥാനിലെ മുസ്ലിങ്ങളെ അള്ളയുടെ അടുത്തേക്ക് കയറ്റി അയക്കുന്ന ഐ എസ് ഐ എന്ന പാകിസ്ഥാനി മുസ്ലിങ്ങളെ ഓര്‍ത്തല്ലേ താങ്കള്‍ ഞെട്ടേണ്ടതും ലജ്ജിക്കേണ്ടതും? ഇതേക്കുറിച്ചൊന്നു ചിന്തിക്കൂ. ഞെട്ടല്‍ താനെ വന്നു കൊള്ളും.
അമേരിക്കയുടെ നയം വളരെ വ്യക്തമാണ്. മുസ്ലിം തീവ്രവാദത്തിനെതിരെ അവര്‍ യുദ്ധം പ്രഖ്യാപിച്ചതാണ്. അതിനവര്‍ എല്ലാ വഴികളും തേടും. അതിനിടെ നിരപരാധി മുസ്ലിങ്ങള്‍ മരിച്ചു വീഴുന്നുണ്ടോ എന്നതൊന്നുമവര്‍ക്ക് പ്രശ്നമല്ല. മുസ്ലിങ്ങളോട് മുസ്ലിങ്ങള്‍ക്കില്ലാത്ത പരിഗണന അവര്‍ നല്‍കിയെന്നും വരില്ല. താലിബാനെ സഹായിക്കാന്‍ ഇപ്പോള്‍ മൂന്നംഗസമിതിയെ അമേരിക്ക നിയോഗിച്ചതില്‍ ഒരത്ഭുതവുമില്ല. പണ്ട് ഇതേ താലിബാനെ സഹായിക്കാന്‍ ഐ എസ് ഐയെ മൊത്തമായിട്ടാണവര്‍ നിയോഗിച്ചിരുന്നത്. ഞെക്കിക്കൊല്ലാന്‍ പറ്റിയില്ലെങ്കില്‍ നക്കി ക്കൊല്ലുക എന്നതും അവരുടെ അടവുനയം. ഇറാനിലെ മുസ്ലിങ്ങളെ കൊല്ലാനുള്ള യുദ്ധം ചെയ്യാനുള്ള തയ്യാറെടുപ്പുകള്‍ അവര്‍ പൂര്‍ത്തിയാക്കി എന്നാണു വാര്‍ത്തകള്‍. അതിനവരെ ഏറ്റവും കൂടുതല്‍ സഹായിക്കുന്നത് മെക്കയിലെയും മദീനയിലെയും മോസ്കുകളുടെ കാവല്‍ക്കാരന്‍ എന്നു വിശേഷിപ്പിക്കപ്പെടുന്ന സൌദി രാജാവും. ഇത് കേട്ടാലും ബക്കറിനു ഞെട്ടലുണ്ടാകാന്‍ തരമില്ല. അവസാനം സൌദിയെ തന്നെ അമേരിക്ക ആക്രമിച്ചു കീഴ്പെടുത്തിയാലും ഞെട്ടരുത്.
കേരളത്തിലെ മുഖ്യധാര മുസ്ലിങ്ങള്‍ ഇതു വരെ ഞെട്ടാതിരുന്നതിന്റെ ഫലമാണിപ്പോള്‍ കാണുന്നത്. ഞെട്ടേണ്ട സമയത്ത് ഞെട്ടിയിരുന്നെങ്കില്‍ ഒരു സമുദായം ​മുഴുവന്‍ ഇപ്പോള്‍ പ്രതിരോധത്തിലാകേണ്ടി വരില്ലായിരുന്നു. പോപ്പുലര്‍ ഫ്രണ്ടെന്ന ഭീകര സംഘടനയേക്കുറിച്ച് കേരള മുഖ്യമന്ത്രി വെളിപ്പെടുത്തിയ സത്യങ്ങള്‍ കേട്ടിട്ടും അദ്ദേഹത്തിനെതിരെ ജിഹാദ് നടത്തുന്നവരുടെ ഉദ്ദേശ്യം കേരള ജനത തിരിച്ചറിയും.
Posted by kaalidaasan at 22:21 10 comments: Links to this post
Email ThisBlogThis!Share to TwitterShare to FacebookShare to Pinterest
Newer Posts Older Posts Home
Subscribe to: Posts (Atom)
View my complete profile
പരിസ്ഥിതി തീവ്രവാദവും ശാസ്ത്ര തീവ്രവാദവും